text: Evakueringszonen udvides
  07 maj 2012 kl. 10.08
  Evakueringszonen på Rømø bliver nu udvidet til en radius på 1,4 kilometer fra Lakolk nr. 59, hvor der mandag formiddag blevet fundet en bombe fra anden verdenskrig under gravearbejde.
  Zonen omfatter hele Lakolk fra Strandby i nord til Småfolksvej i syd.
  Beboerne i sommerhusene bliver varslet med sirener.
  Syd- og Sønderjyllands Politi oplyser, at beboerne tidligst kan komme tilbage til deres huse i løbet af eftermiddagen.
  Politiet har oprettet et evakueringscenter på Rømø Skole, Engvej 5 i Havneby, hvor de evakuerede kan søge tilflugt.
  Tidligere blev beboerne bedt om at søge til campingpladsen, men den er også blevet evakueret.
  Politiet har indført forbud mod at flyve over evakueringszonen.
  Militærets bomberyddere er ankommet til Rømø. De går i gang med at fjerne bomben, når alle er ude at området.
  13.30 blev der holdt informationsmøde for de evakuerede på skolen i Havneby.
  